

5. melléklet 123-73/2023 előterjesztéshez




ELLÁTÁSI SZERZŐDÉS

amely létrejött egyrészről 

Budapest Főváros XIV. Kerület Zugló Önkormányzata
Székhely: 1145 Budapest, Pétervárad utca 2.

Adószám: 15735777-2-42

KSH statisztikai számjele: 15514004841132101

Képviseli: Horváth Csaba polgármester megbízásából Horváth Zsolt alpolgármester
mint a szolgáltatást igénybevevő (a továbbiakban: Szolgáltatást igénybe vevő),

másrészről

a Magyar Máltai Szeretetszolgálat 

Székhely: 1125 Budapest, Szarvas Gábor út 58-60.

Adószáma: 19025702-2-44, 

Nyilvántartásba vette: a Fővárosi Bíróság a 7.Pk.20910/1989/1. számú végzése szerint a 01-02-0000010-es  nyilvántartási számon, 
Képviseli: Morva Emília Magyar Máltai Szeretetszolgálat Közép-magyarországi régióvezető és Molnár Tamás régionális ügyvezető), mint a szolgáltatást végző – (a továbbiakban: Szolgáltatást végző) 
(a továbbiakban együtt: Felek)

között alulírott napon és helyen az alábbi feltételekkel:

1. A szerződés tárgya

A Szolgáltatást igénybe vevő megbízása alapján a Szolgáltatást végző vállalja, hogy a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11. pontjában foglaltak alapján
· a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 51. §-ában, továbbá a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet 67-73. §-aiban meghatározottak szerint - személyes gondoskodás keretébe tartozó gyermekjóléti alapellátást, gyermekek átmeneti gondozása azon belül családok átmeneti otthona - ellátást nyújt 144 férőhelyen, Budapest XIV. kerület illetékességi területén lakcímmel rendelkező családok részére. A Gyvt. 51. §-ában szabályozott szolgáltatás ellátásával a szolgáltatást végző - a Gyvt. 94. § (3) bekezdés c) pontja alapján – az Önkormányzat kötelező feladatát látja el.
2. A szerződés tartalma

2.1. A Szolgáltatást igénybe vevő megbízása alapján a Szolgáltatást végző vállalja, hogy az 1. pontban meghatározott személyes gondoskodás keretébe tartozó gyermekjóléti alapellátást, -gyermekek átmeneti gondozása - azon belül a családok átmeneti otthona szolgáltatást és ennek keretében működtetettkülső férőhelyeket - Budapest Főváros Kormányhivatala Gyámügyi Főosztály által kiadott véglegessé vált szolgáltatói nyilvántartásba történő bejegyzés alapján - biztosítja.

2.2. Jelen szerződés alapján a Szolgáltatást végző átvállalja a Szolgáltatást igénybe vevőtől a családok átmeneti otthonának működtetését. A Szolgáltatást végző kötelezi magát arra, hogy az intézményrendszerében elhelyezést nyert, zuglói lakcímmel rendelkező családok igénybe vehetik az alábbi szolgáltatásokat:

a) személyes gondoskodás keretében végzett fizikai és mentális ellátást,

b) a jogszabályban foglaltaknak megfelelő étkezési, tisztálkodási, orvosi ellátást,

c) betegszoba igénybevételének lehetőségét,

d) életviteli tanácsadást,

e) szociális ügyintézést,

f) speciális problémamegoldó és terápiás csoportokat,

g) mentális és pszichológiai tanácsadást,

h) jogi tanácsadást,

i) foglalkoztatási és rehabilitációs programokat.

2.3. A Szolgáltatást igénybe vevő az alábbi tulajdonában lévő ingatlanokat a Szolgáltatást végző számára - külön szerződések keretében - térítésmentes használatba adta (adja) az 1. pontban rögzített ellátás teljesítésére. 

2.3.1. A Szolgáltatást végző az alábbi ellátási helyeken látja el tevékenységét: 

a)  Budapest XIV. Szatmár u. 26. ingatlan     
         
 
          96 férőhely 

hrsz.: 30375/4,
b) Budapest XIV. Ilka u. 18. fszt. 2. szám alatti lakás


5 férőhely

hrsz.: 32604/1/A/2,
c) Budapest XIV. Utász u. 5. I. em. 13. szám alatti lakás


4 férőhely

hrsz.: 32460/0/A/13,
d) Budapest XIV. Várna u. 13. III. em. 45. szám alatti lakás

4 férőhely

hrsz.: 32035/0/B/44,
e) Budapest XIV. Várna u. 9. I. em. 13. szám alatti lakás


4 férőhely

hrsz.: 32037,
f) Budapest XIV. Csertő u. 12-14. X. em. 244. szám alatti lakás

 5 férőhely

hrsz.: 39470/84/A/245,
g) Budapest XIV. Szugló u. 49-51. III. em. 10. szám alatti lakás
             6 férőhely

hrsz.: 31865/0/A/43,
h) Budapest XIV. Zsivora park 2-4. VI.  em. 146. szám alatti lakás            5 férőhely

hrsz.: 39221/35/A/147,
i) Budapest XV. Erdőkerülő u. 14. fszt. 1. szám alatti lakás


6 férőhely

hrsz.: 91158/58/A/88,
j) Budapest XV. Legénybíró u. 13. IV em. 12. szám alatti lakás

5 férőhely

hrsz.: 91158/36/A/144,
k) Budapest XV. Páskomliget u. 6. V. em. 13. szám alatti lakás

4 férőhely

hrsz.: 91158/140/A/13.
 Az ellátáshoz szükséges eszközöket, berendezéseket, bútorokat a Szolgáltatást végző biztosítja, valamint a szerződés hatálybalépésének napjától viseli a lakások használatával kapcsolatos valamennyi költséget.

2.4. Szolgáltatást végző kijelenti, hogy kötelezettséget vállal arra, hogy az ingatlant a szerződéses előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja.

2.5. Szolgáltatást végző az ellátási szerződés bármely okból történő megszűnésekor köteles az ingatlant kiüríteni, rendeltetésszerű használatra alkalmas állapotban visszaadni a Szolgáltatást igénybevevő részére.

2.6. A Szolgáltatást végző képviselője a jelen szerződésben nyilatkozatot tesz arra vonatkozóan, hogy az 1. pontban rögzített személyes gondoskodás keretébe tartozó gyermekjóléti alapellátásra vonatkozó hatályos jogszabályi előírásokat, szakmai, módszertani követelményeket, nyilvántartási kötelezettségeket, az adatkezelés és az adatvédelem szabályait ismeri, azokat betartja és betartatja.

2.7. Szolgáltatást végző az intézményvezetőn keresztül eleget tesz a szolgáltatásra vonatkozó értesítési és tájékoztatási kötelezettségének a Gyvt. 33. §-ában foglaltaknak megfelelő módon.

2.8. Szolgáltatást végző köteles a szakmai jogszabályok betartása mellett a jelen szerződésben meghatározott szolgáltatásokat biztosítani az adminisztrációs kötelezettségek betartásával.

2.9. A Szolgáltatást végző az ellátást érintő panaszok kivizsgálását a Gyvt. 36. §-ában foglaltak szerint végzi, az intézmény vezetője a jogos panaszt orvosolja. Az intézmény vezetőjének döntése ellen a kuratórium elnökéhez lehet fordulni. A kuratórium elnöke a kivizsgálásról és a megtett intézkedésről a Szolgáltatást igénybe vevő illetékes szakmai bizottságának elnökét – az illetékes szakmai osztályon keresztül- minden esetben tájékoztatja.

2.10. Szolgáltatást végző vállalja, hogy a KSH számára készített éves kötelező adatszolgáltatási jelentés másolati példányát a Budapest Főváros XIV. Kerület Zugló Jegyzője részére megküldi.

3. A szerződés időtartama

Felek megállapodnak abban, hogy jelen szerződést - 1. pontjában meghatározott feladat ellátására - 2023. 03. 21. napjától – 2028. 03. 21. napjáig terjedő időre kötik meg.

4. Fizetési feltételek
4.1. A Szolgáltatást igénybevevő vállalja, hogy a Szolgáltatást végző részére évenként 

15 000 000
Ft, azaz tizenötmillió forintot biztosít, a szolgáltatások működéséhez és évente két egyenlő részletben május 31. és október 31. napjáig utalja át a Szolgáltatást végző OTP Bank Nyrt-nél vezetett 11784009-20200817-00000000 számú bankszámlaszámlájára.

4.2. Határidőre nem, vagy nem megfelelően teljesített beszámoló, illetve pénzügyi elszámolás esetén a Szolgáltatást igénybevevő hiánypótlás keretében szerződésszerű teljesítésre hívja fel a Szolgáltatást végzőt egy alkalommal, 15 napos határidővel, tértivevényes postai küldemény útján. A határidő lejártával további hiánypótlásnak helye nincs, a szerződésszerű teljesítés elmulasztása az elszámolási kötelezettség megszegésének minősül.

Amennyiben a hozzájárulás összegének vagy annak egy részének rendeltetés- és szerződésszerű felhasználása Szolgáltatást végzőnek fel nem róható okból meghiúsul, arról szolgáltatást végző köteles Budapest Főváros XIV. Kerület Zugló Önkormányzata Képviselő-testületét – Budapest Főváros XIV. Kerület Zugló Önkormányzat Alpolgármesterét 1145 Budapest, Pétervárad u. 2.” címén – tértivevényes postai levélben értesíteni. Ezzel egy időben, ugyanezen értesítésben Szolgáltatást végző a Budapest Főváros XIV. Kerület Zugló Önkormányzata Képviselő-testületéhez határidő módosítási kérelmet nyújthat be. Amennyiben erre nem kerül sor, Szolgáltatást végző haladéktalanul köteles a támogatás összegét, illetve maradványát a Szolgáltatást igénybevevő 11784009-15514004-00000000 számú számlaszámára befizetni.

A szolgáltatást végző a támogatott tevékenységről és a támogatott tevékenység megvalósításával kapcsolatban felmerült valamennyi költségről az ellátási szerződésben rögzített határidőig készíti el az ellátási szerződés szerinti beszámolót. Az ellátási szerződés az egyes finanszírozási időszakok lezárásaként vagy ütemterv alapján több részletben folyósítandó támogatás esetén részbeszámoló benyújtását írhatja elő.
A szolgáltatást végző kizárólag a támogatott tevékenység időtartama alatt felmerült költségeket szerepeltetheti a beszámolóban. 

4.3. A Szolgáltatást végző igényli meg és használja fel a feladat elvégzéséért a szerződés teljes időtartamára az ellátottak után járó normatív állami támogatást. A Szolgáltatást végzőt megilleti a bevételként jelentkező térítési díj.

4.4. A személyi térítési díj csökkentésének, illetve elengedésének eseteit a hatályos ágazati jogszabályok, valamint a Szolgáltatást végző személyi térítési díjjal kapcsolatos rendelkezései szabályozzák. A Szolgáltatást végző a személyi térítési díj alapösszegét egyedi esetben méltányosságból csökkenti, vagy elengedi, az ebből származó bevétel kiesés a Szolgáltatás végzőt terheli.

5. Felmondás 

5.1. Ha bármelyik fél jelen szerződés bármely pontját megszegi, a szerződés 6 hónapos felmondási idővel megszüntethető. A felmondást a másik félhez ajánlott levélben kell egymás székhelyére elküldeni, amely a felmondás okát és indokait magában foglaló nyilatkozattal történik.

5.2. Jelenleg szerződés az 5.1. pontban meghatározottak esetén Szolgáltatást végző vállalja, hogy az 1. pontban meghatározott szolgáltatás folyamatos biztosítását a felmondást követő 6 hónapig. A Szolgáltatást végző tudomásul veszi, hogy a szolgáltatás folyamatos biztosításának elmulasztása esetén a Szolgáltatást igénybe vevő kártérítési igényt érvényesít. A kártérítési igény érvényesítése a kiesett szolgáltatási időtartamra vonatkozik.

5.3. A Szolgáltatást igénybe vevő a szerződést azonnali hatállyal felmondhatja, amennyiben a Szolgáltatást végző jelen szerződésben foglaltakat súlyosan megszegi, különösen:

a) jelen szerződés 1. pontjában foglaltakat nem teljesíti,

b) jelenleg szerződés 6.1. pontjában meghatározott beszámolási kötelezettségének a Szolgáltatást igénybe vevőnek írásbeli felszólítását követő 10 napon belül nem tesz eleget.

Azonnali hatályú felmondás esetén Szolgáltatást végző köteles az 1. pontban meghatározott szolgáltatást folyamatosan biztosítani a felmondást követő 3 hónapig.

6. Egyéb rendelkezések

6.1. Szolgáltatás végző a feladat ellátásáról éves pénzügyi beszámolót készít a számviteli előírások szerint, amelyet január 31. napjáig megküld a Szolgáltatást igénybevevő részére.

Évente egy alkalommal január 31. napjáig részletes szakmai beszámolót és egy alkalommal július 31. napjáig pedig tájékoztatót készít a szakmai munkáról, amelyet a szakmailag illetékes bizottság önálló napirendenként megtárgyal. A beszámoló tartalmazza különösen:

· a szolgáltatásokat igénybe vevők számának alakulását;

· a szolgáltatások megvalósulásának elemeit;

· az esetleges jövőbeni fejlesztési irányokat.

6.2. A Szolgáltatást igénybe vevő kötelezettséget vállalt, hogy az ellátási szerződést a helyben szokásos módon közzéteszi.

6.3.  A Szolgáltatást végző tudomásul veszi, hogy Budapest Főváros XIV. Kerület Zugló

Önkormányzata Képviselő-testületének a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI. 18.) önkormányzati rendelete alapján az esetlegesen személyes adatnak minősülő adatok kivételével a honlapján közzéteszi a jelen szerződést teljes terjedelmében és az ellátási szerződés egyes adatait.
6.4. A Szolgáltatást végző kijelenti, hogy a feladatai ellátása során kezelésébe került személyes adatok és különleges adatok kezelésére az információs önrendelkezési jogról és információszabadságról szóló 2011. évi CXII. törvény, valamint a 2018. május 25-étől alkalmazandó a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) az Európai Parlament és a Tanács (EU) 2016/679 rendelete előírásai és az irányadó NAIH állásfoglalások, határozatok, vélemények szerint kerül sor.

6.5.  Az államháztartásról szóló törvény végrehajtásáról szóló 368/2011. (XII. 31.) Korm. rendelet 50, § (1) bekezdés (la) pontja alapján a Szolgáltatást végzők képviselői kijelentik, hogy a képviseletük alatt működő szervezet a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átlátható szervezetnek minősül.
6.6. Jelen szerződésben nem szabályozott kérdésekben a Polgári Törvénykönyvről szóló 2013. V. törvény szabályai, szakmai kérdésekben a hatályos személyes gondoskodást nyújtó gyermekjóléti alapellátást nyújtó intézményekre vonatkozó jogszabályok az irányadók.

Jelen szerződést Budapest Főváros XIV. Kerület Zugló Önkormányzata Képviselő-testülete a       /2023. (  ) határozatával hagyta jóvá, amelyet a  Felek elolvastak, értelmeztek, és mint  akaratukkal mindenben megegyezőt, jóváhagyólag írtak alá, továbbá példányaikat egyidejűleg átvettek.

Budapest,  ……...…………….



Budapest, ….………………….

……………………………                                     ………….………………………

Budapest Főváros XIV. Kerület


Magyar Máltai Szeretetszolgálat

Zugló Önkormányzata



            képviseletében

       képviseletében 




           Morva Emília
       

     Horváth Csaba      



           Közép-magyarországi Régió

polgármester megbízásából

           Horváth Zsolt





 vezetője                     

Szolgáltatást igénybe vevő



      Szolgáltatást végző

        ………..………………….……




        Magyar Máltai Szeretetszolgálat




                   képviseletében




                   Molnár Tamás



        Közép-magyarországi Régió



                           régionális ügyvezető 

                            
             Szolgáltatást végző

Pénzügyi ellenjegyzés: 

Budapest, ……………………………

………………………………………

Budapest Főváros XIV. Kerület

Zugló Önkormányzata részéről

         pénzügyi ellenjegyző

